Neolucanus nitidus

Neolucanus nitidus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (34-55 millimeter), avlang, blank, svart hjortbille, dekkvingene brunrøde til svarte. Hannens kjever er omtrent så lange som hodet, knivformede med tenner på innersiden. Hodet har et rundet framspring under og foran hvert fasettøye. Pronotum er avrundet, stort og bredt, ganske fint punktert, noe innsnevret ved roten. Dekkvingene er nokså jevnbrede, beina svarte. Hunnen ligner hannen bortsett fra at kjevene ikke er forstørrede.

Utbredelse 
Arten lever i Kina, Laos og Vietnam.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Neolucanus Thomson, 1862 – 57 arter
 Neolucanus nitidus (Saunders, 1854)
 Neolucanus nitidus atratus Didier, 1926 - Laos, nordlige Vietnam
 Neolucanus nitidus hainanensis Mizunuma, 1994 - Hainan
 Neolucanus nitidus hengshanensis Ichikawa & Fujita, 1987 - Hunan
 Neolucanus nitidus lividus Didier, 1930 - Fujian
 Neolucanus nitidus maekajaensis Ichikawa & Fujita, 1987 - nordlige Thailand
 Neolucanus nitidus nitidus (Saunders, 1854) - sørlige Kina
 Neolucanus nitidus robustus Boileau, 1914 - India, Myanmar, Laos, Vietnam

Kilder 
 Nettside om arten, med utbredelsesdata

Eksterne lenker 
 Bildegalleri
 
 

Hjortebiller
Biller formelt beskrevet i 1854
Dyr formelt beskrevet av William Wilson Saunders
Vietnams insekter
Kinas insekter
Laos' insekter
Myanmars insekter
Indias insekter